钦定古今图书集成/历象汇编/岁功典/第007卷 > 白虎通 > 《四时篇》
## 钦定古今图书集成/历象汇编/岁功典/第007卷 > 白虎通 > 《四时篇》

所以名为岁何？岁者，遂也。三百六十六日一周天，万
物毕死，故为一岁也。《尚书》曰：“期三百有六旬有六日，
以闰月定四时成岁。”春夏秋冬时者，期也，阴阳消息
之期也。四时天异名何？天尊各据其盛者为名也。春
秋物变盛，冬夏气变盛，春曰苍天，夏曰昊天，秋曰旻
天，冬为上天。《尔雅》曰：“一说春为苍天”等是也。四时不
随正朔变。何以为四时？据物为名，春当生，冬当终，皆
以正为时也。或言岁，或言载，或言年。何言岁者？以纪
气物，帝王共之，据日为岁。《春秋》曰：“元年正月十有二
月朔，有朔有晦”，知据月断为言年。载之言成也，载成
万物，终始言之也。二帝为载，三王言年，皆谓窥阉。故
《尚书》曰：“三载四海，遏密八音。”谓二帝也。又曰：“谅阴三
年”，谓三王也。《春秋传》曰：“三年之丧，其实二十五月。”知
窥阉日言夜，月言晦，月言朔，日言朝何？朔之言苏也？
明消更生，故言朔日。昼见夜藏，有朝夕，故言朝也。